CELEX: 
Language: da
Date: 2019-03-11 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af husholdningsopvaskemaskiner og om ophævelse af Kommissionens delegerede forordning (EU) nr. 1059/2010

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Juridisk og politisk baggrund for forslaget
            
            
               Rammedirektivet for miljøvenligt design (direktiv 2009/125/EF
                  1
               ) kræver, at producenter af energirelaterede produkter forbedrer deres produkters miljøegenskaber, idet de skal opfylde:
            
            
               –mindstekrav til energieffektivitet og
            
            
               –andre miljøkrav mht. f.eks. vandforbrug, emissionslofter eller mindste holdbarhed for visse komponenter.
            
            
               Producenten skal vurdere produktets overensstemmelse, inden produktet bringes i omsætning på markedet, så det sikres, at alle krav er opfyldt. 
            
            
               Ved rammeforordningen om energimærkning — Europa-Parlamentets og Rådets forordning (EU) 2017/1369
                  2
                — fastlægges der rammer for forelæggelsen af præcise, relevante og sammenlignelige oplysninger om energirelaterede produkters energiforbrug og andre miljømæssige oplysninger. Dette gør det nemmere for forbrugerne at vælge produkter, der er mere ressourceeffektive. Forordningen supplerer rammedirektivet om miljøvenligt design ved at sætte de endelige forbrugere i stand til at udvælge produkter med de bedste egenskaber ved hjælp af en skala, der går fra A til G/rød til grøn. Energimærket genkendes og bruges af 85 % af europæerne. Den lovgivningsmæssige ramme udgøres af kombinationen af disse to retsakter.
            
            
               Lovgivningen om miljøvenligt design og energimærkning skaber en overordnet ramme for arbejdet med at gøre Europa mere energieffektivt og bidrager navnlig til: i) rammestrategien for energiunionen og ii) prioriteten om et stærkere og mere retfærdigt indre marked med et styrket industrigrundlag. For det første presser lovgivningen industrien til at forbedre produkternes energieffektivitet og hjælper med at få taget de ringest præsterende produkter af markedet. For det andet hjælper den forbrugerne og virksomhederne med at reducere deres energiregning. Dette skaber øget konkurrence og innovation i industri- og servicesektoren. For det tredje sikrer den, at producenter og importører, som bringer produkter i omsætning på EU-markedet, kun skal opfylde ét sæt EU-dækkende regler.
            
            
               Disse to foranstaltninger er en vigtig del af den EU-politik, der skal sikre, at produkter, der bringes i omsætning eller tages i brug inden for Det Europæiske Økonomiske Samarbejdsområde (EØS), bliver mere energieffektive og miljøvenlige. De er af afgørende betydning for opfyldelsen af målene for energibesparelser for 2020 og 2030, og gennemførelsen af dem styrkes med den gældende arbejdsplan for miljøvenligt design 2016-2019. De forventes også at bidrage betydeligt til omstillingen til en mere cirkulær økonomi, jf. handlingsplanen for den cirkulære økonomi 2015
                  3
               . Desuden vil gennemførelsen af forordning (EU) 2017/1369 bidrage til opnåelsen af EU's mål om reduktion af drivhusgasemissionerne med mindst 20 % inden 2020 og med mindst 40 % inden 2030. 
            
            
               I Kommissionens delegerede forordning (EU) nr. 1059/2010
                  4
                er der fastsat energimærkningskrav til husholdningsopvaskemaskiner. I henhold til artikel 7 i nævnte forordning skal Kommissionen senest i december 2014 revidere forordningen i lyset af den teknologiske udvikling og navnlig vurdere de verifikationstolerancer, der er fastsat i bilag V.
            
            
               Opvaskemaskiner er blandt de produkter, der i arbejdsplanen for miljøvenligt design 2016-2019 er udpeget som en prioritet i forbindelse med revision. Opvaskemaskiner er også en af de produktgrupper, der er omhandlet i artikel 11, stk. 5, litra b), i forordning (EU) 2017/1369, for hvilke Kommissionen skal vedtage en delegeret retsakt, der indfører et reskaleret energimærke inden den 2. november 2018. Reskaleringen bør resultere i, at den gældende energiklasseskala, der går fra A+++ til G, erstattes af en skala, der går fra A til G. 
            
            
               I henhold til artikel 11, stk. 8, i forordning (EU) 2017/1369 forventes ingen produkter at ligge i energiklasse A på tidspunktet for indførelsen af energimærket. Det forventes, at der vil gå mindst 10 år, før flertallet af modellerne ligger i denne klasse.
            
            
               Generel baggrund
            
            
               Husholdningsopvaskemaskiner anvendes i vidt omfang i EU. Det anslås, at gennemsnitligt 44 % af de europæiske husholdninger er udstyret med en opvaskemaskine (96 mio. enheder). Opvaskemaskinernes elektricitetsforbrug blev i 2015 anslået til at ligge på 31 TWh/år og vandforbruget på 317 mio. m3. Medmindre der træffes særlige foranstaltninger for disse produkter, forventes det samlede elektricitetsforbrug for opvaskemaskiner i EU at nå 40 TWh/år i 2030, hvilket svarer til ca. 15 mio. ton CO2-ækvivalenter. 
            
            
               Der er omkostningseffektive måder at mindske energiforbruget til og emissionerne fra opvaskemaskiner på, så de kommer ned under det niveau, de ellers ville nå op på i et scenarie med uændret praksis.
            
            
               De vigtigste grunde til, at disse potentielle besparelser ikke er opnået, er, at markedet ikke formår at: 
            
            
               –skabe et bedre match mellem det standardprogram, der anvendes til prøvning (optimeret af producenterne), og de andre opvaskeprogrammer, som forbrugerne rent faktisk bruger 
            
            
               –vejlede kunderne, således at de kan træffe købsbeslutninger på et mere oplyst grundlag, dvs. med udgangspunkt i livscyklusomkostningerne frem for købsprisen (asymmetriske oplysninger), og 
            
         
         
            
               –oplyse og skabe incitamenter til at reparere apparater og behandle produkterne korrekt i slutningen af brugsfasen. 
            
            
               Som følge heraf gennemføres potentielle omkostningseffektive forbedringer, der ville komme brugeren til gode, ofte ikke.
            
            
               Formålet med at revidere forordning (EU) nr. 1059/2010 om husholdningsopvaskemaskiner er at ændre markedsvilkårene og optimere apparaterne, uden at det skader de seneste års øgede udbredelse af opvaskemaskiner på EU-markedet. Formålet er også at reskalere energimærket i overensstemmelse med forordning (EU) 2017/1369.
            
            
               Sammenlignet med et scenarie med uændret praksis forventes den foreslåede revision at mindske energiforbruget til disse produkter i hele EU med ca. 2,1 TWh/år, hvilket svarer til en reduktion af drivhusgasemissionerne på 0,7 Mt CO2-ækvivalenter/år og en reduktion af vandforbruget med op til 16 mio. m3/år frem mod 2030. Dette vil bidrage med 0,14 % til EU's energieffektivitetsmål for 2030 og med 0,07 % til EU's 2030-mål for reduktion af drivhusgasemissioner. Det forventes også, at revisionen vil bidrage til den cirkulære økonomi og navnlig gøre reparationer og behandlingen af udtjente produkter nemmere, idet det sikres, at de nødvendige oplysninger og reservedele er tilgængelige. Dette suppleres muligvis i fremtiden af en pointinddeling for reparationsmuligheder, som i øjeblikket undersøges.
            
            
               Gældende lovgivning og standarder i EU og tredjelande 
            
            
               Ud over rammedirektivet om miljøvenligt design og forordningen om energimærkning finder følgende lovgivning om opvaskemaskiner anvendelse:
            
            
               –Kommissionens forordning (EF) nr. 1275/2008
                  5
                om strømforbrug i standbytilstand og slukket tilstand
            
            
               –Europa-Parlamentets og Rådets direktiv 2014/35/EU
                  6
                om elektrisk materiel bestemt til anvendelse inden for visse spændingsgrænser
            
            
               –Europa-Parlamentets og Rådets direktiv 2014/53/EU
                  7
                om radioudstyr
            
            
               –Europa-Parlamentets og Rådets direktiv 2014/30/EU
                  8
                om elektromagnetisk kompatibilitet
            
            
               –Europa-Parlamentets og Rådets direktiv 2012/19/EU
                  9
                om affald af elektrisk og elektronisk udstyr
            
            
               –Europa-Parlamentets og Rådets direktiv 2011/65/EU
                  10
                om begrænsning af anvendelsen af visse farlige stoffer i elektrisk og elektronisk udstyr.
            
            
               Desuden har mange økonomier rundt omkring i verden (f.eks. USA, Japan, Australien, Kina, Brasilien og Mexico) de seneste år indført lovgivning om disse produkter. 
            
            
               Opvaskemaskiners egenskaber prøves under standard EN 50242 og EN 60436. Cenelec er p.t. i færd med at tilpasse de gældende målestandarder for at afhjælpe de forskelle vedrørende den konstaterede ydeevne, der er mellem de faktiske vaskeprogrammer, som forbrugerne anvender, og den eksisterende standardiserede prøvning. Denne tilpasning omfatter indførelsen af en ny prøvebelastning med en større variation af former og materialer, den kombinerede overensstemmelsesvurdering for den kombinerede opvaske- og tørreevne, det nye referenceopvaskemiddel, prøvningsprocedurer for automatiske programmer og skylleevne. Tilpasningen af standarden er på et avanceret udviklingstrin og vil med stor sandsynlighed være fuldført, når den delegerede retsakt om energimærkning er trådt i kraft.
            
            
               2.HØRINGER FORUD FOR RETSAKTENS VEDTAGELSE
            
            
               2.1. Revisionsundersøgelse og høring af interesserede parter 
            
            
               Med henblik på revision af forordningerne om miljøvenligt design og energimærkning blev der i 2014 iværksat en revisionsundersøgelse
                  11
               , der udmøntedes i en endelig rapport, som blev offentliggjort i juni 2017. Den fulgte metoden til udarbejdelse af miljøvenligt design af energirelaterede produkter (MEErP)
                  12
               . Revisionsundersøgelsen omfattede en undersøgelse blandt de interesserede parter, to møder for de interesserede parter afholdt i 2015 og et webseminar afholdt i 2016. Ca. 140 interesserede parter deltog. 
            
            
               Revisionsundersøgelsen omhandlede husholdningsopvaskemaskiner, der er omfattet af de to retsakter. Der blev foretaget en teknisk, en miljømæssig og en økonomisk analyse med henblik på en undersøgelse af behovet for en ajourføring af kravene til disse produkter og for en vurdering af de politiske muligheder. Dette skete i overensstemmelse med bestemmelserne herom i forordningerne og i overensstemmelse med direktivet om miljøvenligt design og forordningen om energimærkning.
            
            
               Revisionsundersøgelsen blev udført i en åben procedure med bidrag fra relevante interesserede parter, herunder producenter og deres sammenslutninger, ikkestatslige miljøorganisationer, forbrugerorganisationer og repræsentanter fra medlemsstaterne. Undersøgelsen omfattede oprettelsen af et websted til formålet og en platform til udveksling af oplysninger (BATIS), hvor de foreløbige resultater og andet relevant materiale blev offentliggjort regelmæssigt med henblik på rettidig høring af interesserede parter og input. Dokumenterne på undersøgelsens websted kan stadig downloades og kommenteres. I forbindelse med undersøgelsen blev der afholdt to ekspertmøder henholdsvis den 23. juni 2015 i Sevilla og den 17. november 2015 i Bruxelles, samt et webseminar, der blev afholdt den 7. oktober 2016. Referaterne af disse møder er tilgængelige på undersøgelsens websted. 
            
            
               2.2. Arbejdsdokumenter og konsultationsforum
            
         
         
            
               Med udgangspunkt i resultaterne af revisionsundersøgelsen udarbejdede Kommissionens tjenestegrene to arbejdsdokumenter om krav til miljøvenligt design og energimærkning. Arbejdsdokumenterne blev udleveret til medlemmerne af konsultationsforummet og til orientering til sekretariatet for Europa-Parlamentets miljøudvalg (ENVI) og industriudvalg (ITRE). Konsultationsforummet består af repræsentanter fra medlemsstaterne, industriorganisationer og NGO'er, jf. artikel 18 i direktivet om miljøvenligt design og artikel 14 i forordning (EU) 2017/1369.
            
            
               Arbejdsdokumenterne blev drøftet på konsultationsforummets møde den 19. december 2017. Kommissionens tjenestegrene modtog og analyserede mere end 20 holdningsdokumenter både før og efter konsultationsforummet. 
            
            
               2.3. Resultaterne af høring af interesserede parter under og efter konsultationsforummet 
            
            
               De interesserede parters vigtigste kommentarer om hovedelementerne i arbejdsdokumenterne kan opsummeres således: 
            
            
               Mindstekrav til energieffektivitet i forbindelse med miljøvenligt design
            
            
               Interesserede parter fra industrien anbefalede ikke at fastsætte strengere krav end dem, der allerede er gældende, da dette vil få negative konsekvenser for apparaternes prisoverkommelighed og forsinke udbredelsen af opvaskemaskiner i lavindkomstlande. De understregede, at der ved brug af selv de mindst energieffektive opvaskemaskiner bruges mindre energi og vand end ved opvask i hånden. Ifølge eksperter fra industrien lever den nuværende klasse A+ (den laveste klasse for større opvaskemaskiner) allerede op til et scenarie med de lavest mulige livscyklusomkostninger (LML). Miljøorganisationerne mente imidlertid, at ambitionsniveauet i Kommissionens forslag er for lavt, og anmodede om en anden fase med strengere krav. 
            
            
               Beregning af energieffektivitetsindekset (EEI)
            
            
               Alle interesserede parter anmodede om en revision af sondringen mellem større og mindre apparater i forbindelse med beregningen af energieffektivitetsindekset, hvor der p.t. findes en uoverensstemmelse mellem kravet til miljøvenligt design og beregningen, som ifølge forbrugerorganisationer giver større apparater en urimelig fordel.
            
            
               Teknologi, der anerkendes som den bedste tilgængelige teknologi, og fordeling af energiklasser
            
            
               De interesserede parter var splittede med hensyn til hvilken type teknologi, der bør betragtes som den bedste tilgængelige teknologi, og dette valg kan under den nye forordning om energimærkning have enorm betydning for niveauet for de højeste energiklasser. Nogle medlemsstater og aktører fra industrien mente, at opvaskemaskiner udstyret med varmepumpeteknologi ikke kan betragtes som den bedste tilgængelige teknologi, fordi de opnåede energibesparelser ikke står mål med den højere anskaffelsespris, og fordi tilgængeligheden på markedet er begrænset. Andre medlemsstater og miljøorganisationer mente, at det p.t. er den bedste tilgængelige teknologi på markedet og bør betragtes som sådan.
            
            
               Hvad angår fordeling af energiklasser vil de fleste af de apparater, der er tilgængelige i dag, blive klassificeret som enten E eller F (efter reskalering). Interesserede parter fra industrien opfordrede til at bevare et incitament for de ringest præsterende apparater ved at indføre mere snævre energimærkningskategorier end dem, der er foreslået (mod den lavere ende af skalaen).
            
            
               Krav til materialeeffektivitet
            
            
               De fleste interesserede parter var enige om de foreslåede krav om mærkningen af kølegasser og adskillelse af elektrisk og elektronisk udstyr, idet der på disse områder blot var tale om mindre formuleringsforskelle, mens de var uenige om Kommissionens forslag om krav til reservedele og adgangen til oplysninger. Nogle medlemsstater mente, at disse krav vil være for svære for markedsovervågningsmyndighederne at håndhæve, og at adgangen til oplysninger om reparation og vedligeholdelse bør begrænses til godkendte reparatører. Industrien (særligt producenterne) var enige om det sidste punkt og var mere åbne over for kravet om reservedele, hvis de i stedet bliver erstattet af erklæringer. Miljøorganisationerne og andre medlemsstater støttede forslagene og/eller foreslog mere ambitiøse krav.
            
            
               Støj
            
            
               Nogle medlemsstater og interesserede parter fra industrien foreslog at gøre de foreslåede støjemissionsklasser mindre strenge, mens forbrugerorganisationer foreslog at fastsætte et krav til miljøvenligt design med en øvre grænse for støjemissioner for at udelukke de mest støjende apparater.
            
            
               Laveffekttilstande
            
            
               Mange interesserede parter mente, at der er behov for at revidere de foreslåede bestemmelser om laveffekttilstande, fordi de mente, at ordlyden var for vag og ikke helt sammenhængende.
            
            
               2.4. Åben offentlig høring
            
            
               Der blev afholdt en offentlig onlinehøring
                  13
                mellem den 12. februar og den 7. maj 2018 med henblik på at indsamle berørte parters holdninger til diverse spørgsmål såsom forventede virkninger af eventuelle lovgivningsforanstaltninger på virksomheder og udviklingen i energiforbruget.
            
            
               Den offentlige høring bestod af nogle overordnede spørgsmål om miljøvenligt design og energimærkning efterfulgt af produktspecifikke spørgsmål om køle/fryseapparater, opvaskemaskiner, vaskemaskiner og vaske/tørremaskiner, fjernsyn, elektroniske skærme og lyskilder. 
            
         
         
            
               Der blev modtaget i alt 1 230 besvarelser, hvoraf 67 % var fra forbrugere og 19 % fra virksomheder (hvoraf tre fjerdedele var fra små og mellemstore virksomheder og en fjerdedel fra større selskaber). NGO'er tegnede sig for 6 % af besvarelserne, mens 7 % var inden for kategorien "andre". Nationale eller lokale myndigheder tegnede sig for under 1 % af besvarelserne, og 0,25 % kom fra nationale markedsovervågningsmyndigheder. 
            
            
               Deltagerne var hovedsageligt fra Det Forenede Kongerige (41 %) og Tyskland (26 %), mens den næste gruppe kom fra Østrig, Belgien, Frankrig, Nederlandene og Spanien, der repræsenterede 17 % af svarene. En gruppe på yderligere ni medlemsstater stod for yderligere 9,5 % af svarene, mens borgerne i 12 EU-medlemsstater enten afgav nul eller et ubetydeligt antal svar. Tredjelandsstatsborgere stod for ca. 5 % af svarene.
            
            
               Det skal bemærkes, at 719 (58 %) ud af de 1 230 respondenter udelukkende besvarede spørgsmålene vedrørende lyskilder som led i en koordineret kampagne om belysning i teatre. Det blev konkluderet, at dette gav en betydelig skævvridning af svarene, og i forbindelse med visse spørgsmål blev disse respondenter derfor fjernet fra beregningerne. Eftersom respondenterne ikke behøvede at svare på samtlige spørgsmål blev der desuden observeret en høj andel af "intet svar" (fra 5 % og op til 90 %) i tillæg til de, der svarede "ved ikke" eller "ingen holdning". Med henblik på bedre at reflektere de faktiske svar, blev "intet svar" trukket fra og de resterende svar behandlet som 100 %.
            
            
               2.4.1. De samlede resultater
            
            
               63 % af respondenterne gik ind for at medtage holdbarheds- og reparationsrelaterede krav til miljøvenligt design, og 65 % mente, at disse oplysninger burde findes på energimærkerne. 
            
            
               Hvad angår produkternes reparationsmuligheder angav deltagerne overvejende, at følgende var "vigtigt" eller "meget vigtigt" (mellem 62 % og 68 %
                  14
               ): en garanti, adgang til reservedele og en komplet manual med henblik på reparation og vedligeholdelse. Leveringstiden for reservedele blev for 56 % vedkommende anset for at være "meget vigtigt" eller "vigtigt". 
            
            
               2.4.2. Høring af små og mellemstore virksomheder (SMV)
                  15
                
            
            
               Et af formålene med den åbne offentlige høring var at samle specifik feedback om SMV'ernes rolle og betydning på markedet og at tilegne sig mere viden om, hvordan SMV'er anskuer de seks produktgruppers indvirkning på miljøet. 
            
            
               Ca. 10,5 % af svarene var afgivet af SMV'er. SMV'erne oplyste, at de er opmærksomme på de gældende krav til miljøvenligt design og energimærkning af de produkter, de har med at gøre. Ikke desto mindre afviste de fleste SMV'er at svare (90 %) eller svarede "ved ikke"/"ingen holdning" (6 %), når de blev spurgt om: i) den mulige indvirkning på deres forretning som sådan, ii) den mulige indvirkning på SMV'er sammenlignet med større virksomheder, og iii) indførelsen af krav til ressourceeffektivitet i de reviderede forordninger om miljøvenligt design og energimærkning. Ud af de SMV'er, der svarede, mente 3-4 %, at det kunne få negative konsekvenser, og ca. 1 % mente, at det ville få positive konsekvenser.
            
            
               2.4.3. Svar vedrørende husholdningsopvaskemaskiner
            
            
               Ud af de respondenter, som besvarede tekniske spørgsmål vedrørende husholdningsopvaskemaskiner, var blot halvdelen (cirka 47 %) klar over, at opvaskemaskiner skal opfylde en række minimumskrav til rengøringseffektivitet, hvilket betyder, at forudgående afskylning ikke er nødvendig. Omkring 30 % af respondenterne var klar over, at længerevarende opvaskemaskineprogrammer generelt bruger mindre energi (ca. 20 % var ikke klar over dette, og yderligere 51 % undlod enten at svare eller svarede "ved ikke"/"ingen holdning"). 
            
            
               Med hensyn til hvad der bør stå på energimærket, mente ca. 50 % af respondenterne, at oplysningerne om kombinationen af tid og energiforbrug for opvaskemaskiner bør gøres tydeligere.
            
            
               Respondenterne mente, at det med henblik på vurdering af husholdningsopvaskemaskiners ydeevne er "vigtigt" og "meget vigtigt" at medtage følgende aspekter
                  16
               : 
            
            
               –oftest anvendte programmer (45 %)
            
            
               –mest energiintensive programmer (35 %)
            
            
               –programvarighed (34 %) og
            
            
               –laveffekttilstande (33 %). 
            
            
               Forbrugerne mente også, at de mest relevante parametre at medtage på EU's energimærke er vandforbrug, energiforbrug og energieffektivitet. Denne gruppe af parametre blev fulgt af en anden gruppe bestående af støjemissioner, kapacitet (antal tallerkener, glas osv.) og den kombinerede opvaske- og tørreevne. 
            
            
               Hvad angår materialeeffektivitet gav respondenterne følgende svar for "vigtig" og "meget vigtig": 
            
            
               –hurtig reparationstid (40 %)
            
         
         
            
               –garanti efter reparation (38 %)
            
            
               –et detaljeret tilbud på hele reparationen (37 %)
            
            
               –en liste over reservedele og vejledninger til gør-det-selv-reparation (36 %)
            
            
               –en liste over certificerede reparatører (35 %). 
            
            
               Hvis "lidt vigtig" medtages for hvert af disse elementer, vil det svare til ca. yderligere 9-11 % af respondenterne.
            
            
               De to mest udbredte svar vedrørende forventningerne til, hvor længe reservedele til opvaskemaskiner bør være til rådighed, var: mere end 10 år ( 32 % af respondenterne) og mellem 5 og 10 år ( 20 %). Færre end 2,5 % svarede 5 år eller mindre (der blev registreret 9 % svar med "ved ikke"/"ingen holdning" og ca. 37 % svarede slet ikke).
            
            
               2.5. Forbrugerundersøgelse om energimærket
            
            
               Ud over den forberedende undersøgelse og den åbne offentlige høring, blev der gennemført en særskilt forbrugerundersøgelse
                  17
                med det formål at oplyse Kommissionen om, hvordan de forskellige ikoner og layoutmuligheder for de reviderede energimærker for opvaskemaskiner påvirker forbrugernes forståelse og valg. Undersøgelsen blev foretaget i syv lande, der tilsammen udgør 39,7 % af EU's befolkning. I hvert land blev undersøgelsen udfyldt af ca. 1 350 respondenter, der er repræsentative for landets befolkning, herunder sammensætning af alder og køn. Undersøgelsen blev afsluttet i juli 2018.
            
            
               Der blev testet et nyt energimærkelayout med adskillige ikoner, der repræsenterer bestemte produktegenskaber:
            
            
               ·De fleste af de foreslåede elementer fremgår allerede af de gældende energimærker, nærmere betegnet energiforbrug, vandforbrug, nominel kapacitet (hvor mange kuverter, opvaskemaskinerne kan rumme) og støjniveau. På det nye energimærke er energi- og vandforbruget imidlertid angivet pr. cyklus og ledsaget af en angivelse af det anvendte prøvningsprogram. 
            
            
               ·Det nye energimærke indeholder desuden et nyt ikon, der repræsenterer varigheden af (prøvnings-)programmet.
            
            
               ·Endelig er en række ikoner, der er afbildet på det gældende energimærke, ikke en del af det nye testede energimærke, nærmere betegnet ikoner, der angiver opvaskemaskinernes tørreevne.
            
            
               Undersøgelsen havde til formål at undersøge:
            
            
               ·forbrugernes forståelse af bestemte ikoner, der er designet til at repræsentere de foreslåede produktegenskaber
            
            
               ·forbrugernes forståelse af hele energimærket (f.eks. hvordan de forskellige elementer relaterer til hinanden)
            
            
               ·hvor relevante de produktegenskaber, der foreslås repræsenteret på det nye energimærke, opfattes at være
            
            
               ·i hvilket omfang forbrugerne savner de oplysninger, der fremgår af det gældende energimærke, men som er fjernet fra de nye energimærker
            
            
               ·energimærkernes indvirkning på forbrugernes valg af produkter (set i forhold til andre produktoplysninger).
            
            
               For alle egenskaberne (dvs. vandforbrug, lastkapacitet, programvarighed og støjniveau) gælder det, at størstedelen af respondenterne mente, at det er vigtigt, at disse oplysninger fremgår af energimærket.
            
            
               For vandforbrug, antal kuverter, programvarighed og støjniveau blev der udarbejdet og testet tre ikonalternativer. Disse ikoner blev indarbejdet i energimærket. For de ikoner, der repræsenterer vandforbrug og støjniveau afslørede resultaterne en forskel mellem den subjektive og den objektive forståelse, dvs. mellem den tilkendegivne forståelse og den korrekte identifikation og angivelse af specifikke oplysninger på energimærket. 
            
         
         
            
               De ikoner og layoutelementer, der blev beholdt til det foreslåede energimærke, svarer til de ikoner og elementer, som respondenterne forstod bedst eller, i de tilfælde hvor undersøgelsens resultater ikke var entydige (f.eks. vedrørende støj og programvarighed), de ikoner og elementer, som stemmer bedst overens med den tilgang, der anvendes for andre produktgrupper samt energimærkets generelle layout.
            
            
               2.6. Konsekvensanalyse 
            
            
               Når et EU-tiltag forventes at have betydelige økonomiske, miljømæssige eller sociale virkninger, skal det ledsages af en konsekvensanalyse. Hvad angår revisionen af Kommissionens forordning (EU) nr. 1016/2010
                  18
                og Kommissionens delegerede forordning (EU) nr. 1059/2010 blev konsekvensanalysen udarbejdet i perioden januar til april 2018.
            
            
               De data, der blev indsamlet i forbindelse med revisionsundersøgelsen, tjente som grundlag for konsekvensanalysen. Yderligere data og oplysninger blev indsamlet og drøftet af konsekvensanalysegruppen sammen med industrien og eksperter, der repræsenterede andre interesserede parter og medlemsstaterne. Disse yderligere data og oplysninger omhandlede primært: 
            
            
               –markedsdata, navnlig forskellene mellem antallet af modeller og salgsvolumen for energieffektivitetsklasserne for perioden 2003-2013
            
            
               –finjustering af parametrene (revideret standard) og
            
            
               –mulige konsekvenser for producenterne.
            
            
               Der blev offentliggjort to indledende konsekvensanalyser
                  19
                inden konsultationsforummet, nemlig "Regulatory measures on the review of Ecodesign requirements for household dishwashers" og "Regulatory measure on the reviews of energy labelling for household dishwasher (EU) No 1059/2010". Der blev modtaget bemærkninger til begge analyser (henholdsvis 11 og 9 svar). Generelt var der opbakning til kravene til miljøvenligt design og energimærkning af husholdningsopvaskemaskiner, eftersom de bidrager til at modvirke klimaforandringer, hjælper EU-borgerne med at spare på energi- og vandregningerne og indarbejder husholdningsapparater bedre i den cirkulære økonomi gennem forslagene til krav om reparationsmuligheder og genanvendelighed. 
            
            
               Der blev modtaget bemærkninger om strengheden af kravene til miljøvenligt design vedrørende mindstekrav til energi, prøvningsprogrammer og laveffekttilstande såvel som de oplysninger, der skal fremgå af energimærket. Bemærkningerne havde også fokus på ressourceeffektivitetsaspekterne, som generelt fik opbakning, og der blev fremlagt yderligere forslag til sikring af den korrekte gennemførelse.
            
            
               Der bliver i konsekvensanalysen set på følgende løsningsmodeller:
            
            
               –Løsningsmodel O: status-quo, brugt som basisscenarie for vurderingen: ingen yderligere tiltag, de gældende forordninger om husholdningsopvaskemaskiner forbliver uændret
            
            
               –Løsningsmodel A: kombinationer af mere ambitiøse energieffektivitetskrav inden for miljøvenligt design og energimærkning (forskellige scenarier er mulige)
            
            
               –Løsningsmodel B: kombinationer af mindre ambitiøse energieffektivitetskrav inden for miljøvenligt design og energimærkning (forskellige scenarier er mulige)
            
            
               –Løsningsmodel C: krav til miljøvenligt design vedrørende materialeeffektivitet som supplement til kravene i A og B (tre scenarier under overvejelse).
            
            
               Den mest effektive løsning hvad angår energi, ressourceeffektivitet og omkostningsbesparelser kombinerer: i) strengere krav til miljøvenligt design vedrørende energieffektivitet for større apparater via indførelse af en anden fase med start i 2024, ii) mere snævre (ikkeproportionale) energimærkningskategorier og iii) krav til materialeeffektivitet vedrørende adgang til reservedele og oplysninger om reparation. Denne løsning blev valgt som den foretrukne.
            
            
               Den foretrukne løsning bør inden 2030 resultere i:
            
            
               –elektricitetsbesparelser på 2,06 TWh/år og vandbesparelser på 16 mio. m3/år, hvilket udgør et bidrag på 0,14 % til EU's energieffektivitetsmål for 2030
            
            
               –reduktion af drivhusgasemissioner på 0,7 Mt CO2-ækvivalenter/år
            
            
               –18 mio. EUR i årlige nettobesparelser for forbrugerne (under hensyntagen til en højere indkøbspris)
            
            
               –ekstra virksomhedsindtægter på 4 mia. EUR om året, hvilket kan føre til 11 000 ekstra arbejdspladser i EU's produktionssektor og 34 000 i detailsektoren
            
         
         
            
               –forbedring af EU-industriens konkurrenceevne og førerposition som producenter af varer af høj kvalitet
            
            
               –øget innovation inden for mere effektive opvaskemaskiner og
            
            
               –øgede indtægter og overskud for uafhængige virksomheder (såsom SMV'er), der arbejder inden for reparation og istandsættelse af produkter.
            
            
               Konsekvensanalysen blev fremlagt for Kommissionens Udvalg for Forskriftskontrol og drøftet i udvalget den 13. juni 2018. Udvalget afgav en positiv udtalelse med forbehold. Udvalgets primære betænkeligheder, der er indarbejdet i den endelige konsekvensanalyse, er som følger:
            
            
               –Analysen er ikke tilstrækkelig gennemsigtig for så vidt angår initiativets relativt lille bidrag til EU's energi- og klimamål for 2030.
            
            
               –Valget af den foretrukne løsning er ikke tilstrækkeligt begrundet. Det er uklart, hvordan analysen rammer balancen mellem energieffektivitet, cirkulær økonomi og forbrugerpræferencer.
            
            
               –Analysen indarbejder ikke aspekterne vedrørende den cirkulære økonomi tilstrækkeligt omfattende og på en måde, der er konsekvent for alle produkter omfattet af miljøvenligt design. Der foretages heller ingen konsekvensanalyse af dem.
            
            
               –Analysen er ikke tilstrækkelig gennemsigtig for så vidt angår de elementer, der allerede er opnået enighed om, og de politiske valg, der stadig skal træffes. 
            
            
               Konsekvensanalysen blev rettet for at tage hensyn til udvalgets bemærkninger. Navnlig blev der tilføjet afsnit om behovet for at handle og om de aspekter, der ikke er analyseret, og præsentationen af aspekterne vedrørende den cirkulære økonomi, metodologiske antagelser og den foretrukne løsning blev udbygget.
            
            
               2.7 Feedbackmekanisme
            
            
               Der blev modtaget bemærkninger fra syv EU-medlemsstater og ét ikke-EU-land gennem feedbackmekanismen for bedre lovgivning. Bemærkningerne vedrørte kravene til programbetegnelser, niveauet for kravene til energieffektivitet, adgangen til reservedele og leveringstiden for reservedele, demonteringen af komponenter med henblik på genvinding og de værktøjer, der er nødvendige i den forbindelse, indholdet af energimærket og de grafiske elementer omfattet af kravene til fjernsalg.
            
            
               Alle bemærkninger blev videresendt til Reguleringsudvalget for Miljøvenligt Design og ekspertgruppen om energimærkning og blev således taget i betragtning i forbindelse med drøftelserne og færdiggørelsen af udkastene til forordninger.
            
            
               3.JURIDISKE ASPEKTER AF DEN DELEGEREDE RETSAKT
            
            
               3.1. Resumé af forslaget vedrørende forordningen om energimærkning
            
            
               Forordningen om energimærkning af opvaskemaskiner tager udgangspunkt i den foretrukne løsning, der er udpeget i konsekvensanalysen. Målene om at opnå høje energi- og vandbesparelser, fremme reparation og genanvendelse og gøre normalprogrammet mere attraktivt for forbrugerne er afstemt med målene om at bibeholde prisoverkommeligheden og industriens konkurrenceevne.
            
            
               Oplysninger på mærkningen: 
            
            
               (1)QR-kode, der henviser til modeloplysningerne i produktdatabasen 
            
            
               (2)reskaleret energimærke, der indfører en skala fra klasse A til klasse G i overensstemmelse med forordning (EU) 2017/1369
            
            
               (3)eco-programmets energiforbrug pr. 100 cyklusser
            
            
               (4)eco-programmets nominelle kapacitet angivet i standardkuverter
            
         
         
            
               (5)eco-programmets vandforbrug i l/cyklus
            
            
               (6)eco-programmets varighed i tt:mm
            
            
               (7)klasser og værdier for emissioner af luftbåren støj i dB(A).
            
            
               3.2. Målinger og beregninger
            
            
               De relevante produktparametre bør måles og beregnes ved hjælp af pålidelige, nøjagtige og reproducerbare metoder. Producenter kan anvende de måle- og beregningsmetoder og harmoniserede standarder, der er fastlagt i henhold til artikel 13 i forordning (EU) 2017/1369, så snart disse er gjort tilgængelige og referenceværdierne for dem er offentliggjort med dette formål i Den Europæiske Unions Tidende. Disse metoder er udviklet specifikt med henblik på at være pålidelige, nøjagtige og reproducerbare. Kravene til beregning af energieffektivitetsindekset er fastsat i bilag IV til forordningen om energimærkning.
            
            
               Cenelec bør tilpasse de gældende målestandarder, så der er behørige målemetoder for alle husholdningsopvaskemaskiner, der er omfattet af den foreslåede foranstaltning.
            
            
               3.3. Kontrolprocedure i forbindelse med markedsovervågning
            
            
               Medlemsstaterne skal anvende kontrolproceduren i bilag IX til udkastet til den reviderede forordning om energimærkning af husholdningsopvaskemaskiner, når de udfører markedsovervågning efter artikel 8, stk. 3, i forordning (EU) 2017/1369.
            
            
               De i dette bilag anførte verifikationstolerancer gælder kun for medlemsstaternes myndigheders kontrol af de målte parametre; producenten eller importøren må ikke benytte dem som en tilladt tolerance, når værdierne i den tekniske dokumentation fastsættes. 
            
            
               3.4. Dato for evaluering og mulig revision
            
            
               Den reviderede forordning skal evalueres senest seks år efter dens ikrafttræden.
            
            
               Evalueringen bør primært omhandle: 
            
            
               –potentialet for forbedring med hensyn til husholdningsopvaskemaskiners energiforbrug, funktionelle egenskaber og miljøegenskaber
            
            
               –effektiviteten af de gældende foranstaltninger for så vidt angår en ændring af slutbrugernes adfærd i forbindelse med køb af mere energi- og ressourceeffektive apparater og anvendelse af mere energi- og ressourceeffektive programmer 
            
            
               –muligheden for at nå målsætningerne for den cirkulære økonomi.
            
            
               KOMMISSIONENS DELEGEREDE FORORDNING (EU) …/…
            
            
               af 11.3.2019
            
            
               om supplerende regler til Europa-Parlamentets og Rådets forordning (EU) 2017/1369 for så vidt angår energimærkning af husholdningsopvaskemaskiner og om ophævelse af Kommissionens delegerede forordning (EU) nr. 1059/2010
            
            
               (EØS-relevant tekst)
            
            
               EUROPA-KOMMISSIONEN HAR —
            
         
         
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU
                  20
               , særlig artikel 11, stk. 5, og artikel 16, og 
            
            
               ud fra følgende betragtninger:
            
            
               (1)Ved Europa-Parlamentets og Rådets forordning (EU) 2017/1369 tillægges Kommissionen beføjelser til at vedtage delegerede retsakter vedrørende energimærkningen eller reskaleringen af energimærkningen af produktgrupper, der rummer betydelige muligheder for at spare energi og eventuelt andre ressourcer.
            
            
               (2)Ved Kommissionens delegerede forordning (EU) nr. 1059/2010 blev der fastsat bestemmelser om energimærkningen af husholdningsopvaskemaskiner
                  21
               .
            
            
               (3)I arbejdsplanen for miljøvenligt design (meddelelse fra Kommissionen COM(2016) 773 final)
                  22
               , der er udarbejdet af Kommissionen i medfør af artikel 16, stk. 1, i Europa-Parlamentets og Rådets direktiv 2009/125/EF
                  23
               , fastlægges de prioriterede arbejdsmål i henhold til rammen for miljøvenligt design og energimærkning for perioden 2016-2019. I arbejdsplanen udpeges de energirelaterede produktgrupper, der skal prioriteres i forbindelse med gennemførelsen af forberedende undersøgelser og senere vedtagelse af gennemførelsesforanstaltninger samt revision af Kommissionens forordning (EU) nr. 1016/2010
                  24
                og Kommissionens delegerede forordning (EU) nr. 1059/2010.
            
            
               (4)Foranstaltningerne i arbejdsplanen for miljøvenligt design vil skønsmæssigt kunne give årlige besparelser i det endelige energiforbrug i 2030 på over 260 TWh, hvilket svarer til en reduktion af drivhusgasemissionerne på ca. 100 mio. ton om året i 2030. Husholdningsopvaskemaskiner er en af de produktgrupper, der er udpeget i arbejdsplanen, og vil skønsmæssigt kunne give årlige elektricitetsbesparelser på 2,1 TWh, en reduktion af drivhusgasemissionerne på 0,7 Mt CO2-ækvivalenter og vandbesparelser på 16 mio. m3 i 2030.
            
            
               (5)Husholdningsopvaskemaskiner er en af de produktgrupper, der er omhandlet i artikel 11, stk. 5, litra b), i forordning (EU) 2017/1369, for hvilke Kommissionen skal vedtage en delegeret retsakt, der indfører reskalerede energimærker fra A til G.
            
            
               (6)Kommissionen har revideret forordning (EU) nr. 1059/2010 i medfør af samme forordnings artikel 7 og analyseret de tekniske, miljømæssige og økonomiske aspekter samt virkningerne af den reelle brugeradfærd. Revisionen er foretaget i tæt samarbejde med berørte og interesserede parter i Unionen og tredjelande. Resultaterne af revisionen er gjort offentligt tilgængelige og fremlagt for det konsultationsforum, der er nedsat ved artikel 14 i forordning (EU) 2017/1369. 
            
            
               (7)En af konklusionerne på revisionen var, at der er behov for at indføre reviderede energimærkningskrav til husholdningsopvaskemaskiner.
            
            
               (8)Opvaskemaskiner, der ikke er beregnet til husholdningsbrug, har særskilte karakteristika og anvendelsesmuligheder. De er omfattet af anden lovgivning, navnlig Europa-Parlamentets og Rådets direktiv 2006/42/EF
                  25
               , og bør ikke være omfattet af nærværende forordning. Denne forordning om husholdningsopvaskemaskiner bør anvendes på opvaskemaskiner med samme tekniske karakteristika, uanset hvilket miljø, de bruges i. 
            
            
               (9)De miljøaspekter ved husholdningsopvaskemaskiner, der er blevet udpeget som væsentlige med henblik på denne forordning, er energi- og vandforbrug i brugsfasen, produktion af affald, når produktet er udtjent, samt emissioner til luft og vand i produktionsfasen (grundet udvinding og forarbejdning af råmaterialer) og i brugsfasen (grundet elektricitetsforbrug). 
            
            
               (10)Det fremgår af revisionen, at elektricitets- og vandforbruget til husholdningsopvaskemaskiner kan reduceres yderligere ved at gennemføre energimærkningsforanstaltninger rettet mod differentiering af produkter. Dette bør tilskynde leverandørerne til yderligere at forbedre husholdningsopvaskemaskinernes energi- og ressourceeffektivitet, ligesom det kan sætte skub i markedsomstillingen til mere effektive teknologier. 
            
            
               (11)Energimærkningen af husholdningsopvaskemaskiner hjælper forbrugerne med at træffe beslutninger på et mere oplyst grundlag, når de skal købe mere energi- og ressourceeffektive apparater. Forståelsen og relevansen af de oplysninger, der er angivet på energimærket, er blevet bekræftet ved hjælp af en dertil iværksat forbrugerundersøgelse gennemført i henhold til artikel 14, stk. 2, i forordning (EU) 2017/1369.
            
            
               (12)Husholdningsopvaskemaskiner, der udstilles på handelsmesser, bør være forsynet med energimærket, hvis den første enhed af modellen allerede er bragt i omsætning på markedet eller bringes i omsætning på den pågældende handelsmesse.
            
            
               (13)De relevante produktparametre bør måles ved hjælp af pålidelige, nøjagtige og reproducerbare metoder. Disse metoder bør tage hensyn til de nyeste alment anerkendte målemetoder, herunder eventuelle harmoniserede standarder, som er fastlagt af de europæiske standardiseringsorganisationer, der er anført i bilag I til Europa-Parlamentets og Rådets forordning (EU) nr. 1025/2012
                  26
               .
            
            
               (14)I erkendelsen af at energirelaterede produkter i stigende grad forhandles via onlinebutikker og -salgsplatforme frem for gennem direkte køb hos leverandøren, bør det præciseres, at tjenesteudbydere af onlinebutikker og -salgsplatforme skal vise energimærket, som stilles til rådighed af leverandøren, i nærheden af produktets pris. De skal oplyse leverandøren om denne forpligtelse, men bør ikke holdes ansvarlige for nøjagtigheden eller indholdet af energimærket og produktdatabladet. Sådanne hostingtjenesteudbydere skal imidlertid i medfør af artikel 14, stk. 1, litra b), i Europa-Parlamentets og Rådets direktiv 2000/31/EF
                  27
                om elektronisk handel straks tage skridt til at fjerne information om produktet eller hindre adgangen hertil, hvis de får kendskab til manglende overholdelse af gældende bestemmelser (f.eks. manglende, ufuldstændig eller ukorrekt mærkning eller produktdatablad), f.eks. hvis de underrettes herom af markedsovervågningsmyndigheden. Leverandører, der sælger direkte til slutbrugerne via deres eget websted, er omfattet af forpligtelserne i forbindelse med fjernsalg i artikel 5 i forordning (EU) 2017/1369.
            
            
               (15)Foranstaltningerne i denne forordning er blevet drøftet i konsultationsforummet og med medlemsstaternes eksperter i henhold til artikel 17 i forordning (EU) 2017/1369.
            
            
               (16)Forordning (EU) nr. 1059/2010 bør ophæves —
            
            
               VEDTAGET DENNE FORORDNING:
            
         
         
            
               Artikel 1
               Genstand og anvendelsesområde
            
            
               1.Ved denne forordning fastsættes der krav til mærkning og angivelse af supplerende oplysninger for husholdningsopvaskemaskiner med almindelig elnettilslutning, herunder husholdningsopvaskemaskiner til indbygning og husholdningsopvaskemaskiner med almindelig elnettilslutning, der også kan drives af batterier. 
            
            
               2.Denne forordning finder ikke anvendelse på:
            
            
               (a)opvaskemaskiner, der er omfattet af direktiv 2006/42/EF
            
            
               (b)batteridrevne husholdningsopvaskemaskiner, der kan tilsluttes elnettet ved hjælp af en AC/DC-omformer, som indkøbes separat. 
            
            
               Artikel 2
               Definitioner
            
            
               I denne forordning forstås ved:
            
            
               (1)"tilslutning" eller "elnettilslutning": elektricitetsforsyning fra et net med 230 volt vekselstrøm (±10 %) med en frekvens på 50 Hz 
            
            
               (2)"husholdningsopvaskemaskine": en maskine, der vasker og skyller bordservice, og som producenten i overensstemmelseserklæringen har angivet som værende i overensstemmelse med Europa-Parlamentets og Rådets direktiv 2014/35/EU
                  28
                eller Europa-Parlamentets og Rådets direktiv 2014/53/EU
                  29
                
            
            
               (3)"husholdningsopvaskemaskine til indbygning": en husholdningsopvaskemaskine, som udelukkende er designet til, prøvet til og bringes i omsætning med henblik på: 
            
            
               (a)at blive installeret i et kabinet eller være omgivet (top, bund og sider) af paneler 
            
            
               (b)at blive sikkert fastgjort til siderne af, toppen af eller gulvet i kabinettet eller til panelerne, og
            
            
               (c)at blive udstyret med en integreret fabriksproduceret frontplade eller et specialfremstillet frontpanel
            
            
               (4)"salgssted": lokalitet, hvor husholdningsopvaskemaskiner udstilles eller udbydes til salg, leje eller køb på afbetaling.
            
            
               Der er fastlagt yderligere definitioner i bilag I til brug i bilagene.
            
            
               Artikel 3
               Leverandørers forpligtelser
            
            
               1.Leverandører sikrer, at:
            
            
               (a)hver husholdningsopvaskemaskine forsynes med et trykt energimærke, som med hensyn til format svarer til mærket i bilag III
            
            
               (b)oplysningerne fra produktdatabladet, jf. bilag V, indlæses i produktdatabasen
            
            
               (c)produktdatabladet stilles til rådighed i trykt form, hvis forhandleren specifikt anmoder om det
            
         
         
            
               (d)indholdet af den tekniske dokumentation, jf. bilag VI, indlæses i produktdatabasen
            
            
               (e)enhver visuel reklame for en bestemt husholdningsopvaskemaskinemodel indeholder energieffektivitetsklasse og de eksisterende energieffektivitetsklasser som angivet på energimærket, jf. bilag VII og bilag VIII
            
            
               (f)ethvert teknisk salgsmateriale vedrørende en bestemt husholdningsopvaskemaskinemodel, herunder på internettet, som beskriver modellens specifikke tekniske parametre, indeholder modellens energieffektivitetsklasse og de eksisterende energieffektivitetsklasser som angivet på energimærket, jf. bilag VII
            
            
               (g)der stilles et elektronisk energimærke i den udformning og med de oplysninger, som er angivet i bilag III, til rådighed for forhandlerne for hver husholdningsopvaskemaskinemodel 
            
            
               (h)der stilles et elektronisk datablad som angivet i bilag V til rådighed for forhandlerne for hver husholdningsopvaskemaskinemodel.
            
            
               2.Energieffektivitetsklasserne og klasserne for emission af luftbåren støj er fastsat i bilag II og beregnes i overensstemmelse med bilag IV.
            
            
               Artikel 4
               Forhandleres forpligtelser
            
            
               Forhandlere sikrer, at:
            
            
               (a)hver husholdningsopvaskemaskine på salgsstedet, herunder handelsmesser, er forsynet med det i artikel 3, stk. 1, litra a), omhandlede energimærke fra leverandøren, idet energimærket for så vidt angår husholdningsopvaskemaskiner til indbygning er placeret, således at det er klart synligt, og for så vidt angår alle andre husholdningsopvaskemaskiner, således at det er klart synligt på forsiden eller toppen af husholdningsopvaskemaskinen
            
            
               (b)energimærket og produktdatabladet medsendes, når der er tale om fjernsalg, jf. bilag VII og VIII
            
            
               (c)enhver visuel reklame for en bestemt husholdningsopvaskemaskinemodel indeholder modellens energieffektivitetsklasse og de eksisterende energieffektivitetsklasser som angivet på energimærket, jf. bilag VII
            
            
               (d)ethvert teknisk salgsmateriale vedrørende en bestemt husholdningsopvaskemaskinemodel, herunder på internettet, som beskriver modellens specifikke tekniske parametre, indeholder modellens energieffektivitetsklasse og de eksisterende energieffektivitetsklasser som angivet på energimærket, jf. bilag VII.
            
            
               Artikel 5
               Hostingtjenesteudbyderes forpligtelser 
            
            
               Når en hostingtjenesteudbyder som omhandlet i artikel 14 i direktiv 2000/31/EF muliggør direkte salg af husholdningsopvaskemaskiner via sit websted, sørger tjenesteudbyderen for, at det er muligt at få vist forhandlerens elektroniske energimærke og produktdatablad på visningsmekanismen, jf. bestemmelserne i bilag VIII, og oplyser forhandleren om forpligtelsen til at vise dem.
            
            
               Artikel 6
               Målemetoder
            
            
               De oplysninger, der skal stilles til rådighed efter artikel 3 og 4, fastslås ved pålidelige, nøjagtige og reproducerbare måle- og beregningsmetoder, der tager hensyn til de nyeste alment anerkendte måle- og beregningsmetoder, jf. bilag IV.
            
            
               Artikel 7
               Kontrolprocedure i forbindelse med markedsovervågning
            
            
               Medlemsstaterne skal anvende kontrolproceduren i denne forordnings bilag IX, når de udfører markedsovervågning efter artikel 8, stk. 3, i forordning (EU) 2017/1369.
            
            
               Artikel 8
               Revision
            
            
               Kommissionen tager denne forordning op til revision i lyset af den teknologiske udvikling og forelægger resultaterne af sin vurdering, inklusive et eventuelt udkast til ændringsforslag, for konsultationsforummet senest [Publikationskontoret: indsæt venligst dato: seks år efter forordningens ikrafttræden]. 
            
         
         
            
               Ved gennemgangen vurderes navnlig:
            
            
               (a)potentialet for forbedring med hensyn til husholdningsopvaskemaskiners energiforbrug, funktionelle egenskaber og miljøegenskaber
            
            
               (b)effektiviteten af de gældende foranstaltninger for så vidt angår en ændring af slutbrugernes adfærd i forbindelse med køb af mere energi- og ressourceeffektive apparater og anvendelse af mere energi- og ressourceeffektive programmer 
            
            
               (c)muligheden for at nå målsætningerne for den cirkulære økonomi. 
            
            
               Artikel 9
               Ophævelse
            
            
               Forordning (EU) nr. 1059/2010 ophæves fra den 1. marts 2021.
            
            
               Artikel 10
               Overgangsforanstaltninger
            
            
               Fra den [Publikationskontoret — indsæt venligst dato for denne forordnings ikrafttræden] til den 28. februar 2021, kan produktdatabladet, jf. artikel 3, litra b), i forordning (EU) nr. 1059/2010, stilles til rådighed via produktdatabasen i stedet for i trykt form sammen med produktet. I så fald skal leverandøren sikre, at produktdatabladet stilles til rådighed i trykt form, hvis forhandleren specifikt anmoder om det.
            
            
               Artikel 11
               Ikrafttræden og anvendelse
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. marts 2021. Artikel 10 anvendes imidlertid fra den [Publikationskontoret — indsæt venligst dato for denne forordnings ikrafttræden], mens artikel 3, stk. 1, litra a), b) og c), anvendes fra den 1. november 2020.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 11.3.2019.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (EUT L 285 af 31.10.2009, s. 10).
               
               
                  
                     (2)
                  
                        Europa-Parlamentets og Rådets forordning (EU) 2017/1369 af 4. juli 2017 om opstilling af rammer for energimærkning og om ophævelse af direktiv 2010/30/EU (EUT L 198 af 28.7.2017, s. 1).
               
               
                  
                     (3)
                  
                        Meddelelse fra Kommissionen til Europa-Parlamentet, Rådet, det Europæiske Økonomiske og Sociale Udvalg og Regionsudvalget "Kredsløbet lukkes — en EU-handlingsplan for den cirkulære økonomi" (COM(2015) 0614 final af 2.12.2015).
               
               
                  
                     (4)
                  
                        Kommissionens delegerede forordning (EU) nr. 1059/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af husholdningsopvaskemaskiner (EUT L 314 af 30.11.2010, s. 1).
               
               
                  
                     (5)
                  
                        Kommissionens forordning (EF) nr. 1275/2008 af 17. december 2008 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af elektriske og elektroniske husholdningsapparater og kontorudstyr med hensyn til strømforbrug i standbytilstand og slukket tilstand (EUT L 339 af 18.12.2008, s. 45).
               
               
                  
                     (6)
                  
                        Europa-Parlamentets og Rådets direktiv 2014/35/EU af 26. februar 2014 om harmonisering af medlemsstaternes love om tilgængeliggørelse på markedet af elektrisk materiel bestemt til anvendelse inden for visse spændingsgrænser (EUT L 96 af 29.3.2014, s. 357).
               
               
                  
                     (7)
                  
                        Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).
               
               
                  
                     (8)
                  
                        Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet (EUT L 96 af 29.3.2014, s. 79).
               
               
                  
                     (9)
                  
                        Europa-Parlamentets og Rådets direktiv 2012/19/EU af 4. juli 2012 om affald af elektrisk og elektronisk udstyr (WEEE) (EUT L 197 af 24.7.2012, s. 38).
               
               
                  
                     (10)
                  
                        Europa-Parlamentets og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (EUT L 174 af 1.7.2011, s. 88).
               
               
                  
                     (11)
                  
                        Den forberedende undersøgelse om miljøvenligt design og energimærkning af opvaskemaskiner kan tilgås på: 
                  http://susproc.jrc.ec.europa.eu/Dishwashers/documents.html.
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                  .
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en.
               
               
                  
                     (14)
                  
                        Skala fra "ikke vigtigt", "forholdsvis vigtigt", "vigtigt", "meget vigtigt", "ved ikke/ingen holdning" og ingen besvarelse.
               
               
                  
                     (15)
                  
                        SMV < 250 ansatte.
               
               
                  
                     (16)
                  
                        Den anvendte svarskala havde følgende valgmuligheder: "ikke vigtigt", "forholdsvis vigtigt", "vigtigt", "meget vigtigt", "ved ikke/ingen holdning" og ingen besvarelse.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, "Study on consumer understanding of draft energy labels for household washing machines, household washer-dryers and household dishwashers", CentERdata., juli 2018, bestilt af Kommissionen under nr. FWC ENER/C3/2015-631/04.
               
               
                  
                     (18)
                  
                        Kommissionens forordning (EU) nr. 1016/2010 af 10. november 2010 om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af opvaskemaskiner til husholdningsbrug (EUT L 293 af 11.11.2010, s. 31).
               
               
                  
                     (19)
                  
                        Registreret under reference ARES (2018) 476416 og ARES (2018) 476380.
               
               
                  
                     (20)
                  
                        EUT L 198 af 28.7.2017, s. 1.
               
               
                  
                     (21)
                  
                        Kommissionens delegerede forordning (EU) nr. 1059/2010 af 28. september 2010 om supplering af Europa-Parlamentets og Rådets direktiv 2010/30/EU for så vidt angår energimærkning af husholdningsopvaskemaskiner (EUT L 314 af 30.11.2010, s. 1).
               
               
                  
                     (22)
                  
                        Meddelelse fra Kommissionen — Arbejdsplan for miljøvenligt design for 2016-2019 (COM(2016) 773 final af 30.11.2016).
               
               
                  
                     (23)
                  
                        Europa-Parlamentets og Rådets direktiv 2009/125/EF af 21. oktober 2009 om rammerne for fastlæggelse af krav til miljøvenligt design af energirelaterede produkter (EUT L 285 af 31.10.2009, s. 10).
               
               
                  
                     (24)
                  
                        EUT L 293 af 11.11.2010, s. 31.
               
               
                  
                     (25)
                  
                        Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (EUT L 157 af 9.6.2006, s. 24).
               
               
                  
                     (26)
                  
                        Europa-Parlamentets og Rådets forordning (EU) nr. 1025/2012 af 25. oktober 2012 om europæisk standardisering, om ændring af Rådets direktiv 89/686/EØF og 93/15/EØF og Europa-Parlamentets og Rådets direktiv 94/9/EF, 94/25/EF, 95/16/EF, 97/23/EF, 98/34/EF, 2004/22/EF, 2007/23/EF, 2009/23/EF og 2009/105/EF og om ophævelse af Rådets beslutning 87/95/EØF og Europa-Parlamentets og Rådets afgørelse nr. 1673/2006/EF (EUT L 316 af 14.11.2012, s. 12).
               
               
                  
                     (27)
                  
                        Europa-Parlamentets og Rådets direktiv 2000/31/EF af 8. juni 2000 om visse retlige aspekter af informationssamfundstjenester, navnlig elektronisk handel, i det indre marked ("Direktivet om elektronisk handel") (EFT L 178 af 17.7.2000, s. 1).
               
               
                  
                     (28)
                  
                        Europa-Parlamentets og Rådets direktiv 2014/35/EU af 26. februar 2014 om harmonisering af medlemsstaternes love om tilgængeliggørelse på markedet af elektrisk materiel bestemt til anvendelse inden for visse spændingsgrænser (EUT L 96 af 29.3.2014, s. 357).
               
               
                  
                     (29)
                  
                        Europa-Parlamentets og Rådets direktiv 2014/53/EU af 16. april 2014 om harmonisering af medlemsstaternes love om tilgængeliggørelse af radioudstyr på markedet og om ophævelse af direktiv 1999/5/EF (EUT L 153 af 22.5.2014, s. 62).
               
            
      
    ---documentbreak--- 
      
         
         
            
               
            
               BILAG I
               Definitioner til brug i bilagene
            
            
               I bilagene forstås ved:
            
            
               (1)"energieffektivitetsindeks" (EEI): forholdet mellem eco-programmets energiforbrug og standardprogrammets energiforbrug 
            
            
               (2)"eco-programmets energiforbrug" (EPEC): en husholdningsopvaskemaskines energiforbrug for eco-programmet, angivet i kilowatt-timer pr. cyklus
            
            
               (3)"standardprogrammets energiforbrug" (SPEC): det energiforbrug, der bruges som reference, som en funktion af en husholdningsopvaskemaskines nominelle vaskekapacitet, angivet i kilowatt-timer pr. cyklus 
            
            
               (4)"program": en række funktioner, som er foruddefinerede, og som af leverandøren er erklæret egnede til bestemte niveauer af tilsnavsning og/eller bestemte typer af service og køkkengrej
            
            
               (5)"cyklus": en komplet vaske-, skylle- og tørreproces som defineret for det valgte program, bestående af en række funktioner, indtil al aktivitet ophører
            
            
               (6)"Quick Response-kode" (QR-kode): den matrixstregkode på en produktmodels energimærke, som linker til de oplysninger, der er registreret om den pågældende model i den offentlige del af produktdatabasen
            
            
               (7)"kuvert" (ps): et sæt bordservice til brug for én person, eksklusiv serveringsskåle og -fade
            
            
               (8)"serveringsskåle og -fade": genstande til tilberedning og servering af mad, som kan omfatte gryder, serveringsskåle, tagtøj og fade
            
            
               (9)"nominel kapacitet": det maksimale antal kuverter og serveringsskåle og -fade, som kan vaskes, skylles og tørres i en husholdningsopvaskemaskine i en cyklus, når maskinen er fyldt efter leverandørens anvisninger
            
            
               (10)"eco-programmets vandforbrug" (EPWC): en husholdningsopvaskemaskines vandforbrug til eco-programmet, angivet i liter pr. cyklus
            
            
               (11)"opvaskeevneindeks" (IC): forholdet mellem husholdningsopvaskemaskinens opvaskeevne og en referencehusholdningsopvaskemaskines opvaskeevne
            
            
               (12)"tørreevneindeks" (ID): forholdet mellem husholdningsopvaskemaskinens tørreevne og en referencehusholdningsopvaskemaskines tørreevne 
            
            
               (13)"programvarighed" (Tt): den tid, der går fra starten af det valgte program, eksklusive en eventuel brugerindstillet forskudt start, og indtil det indikeres, at programmet er slut, og brugeren har adgang til servicet og køkkengrejet
            
            
               (14)"eco": navnet på det program i en husholdningsopvaskemaskine, som producenten har angivet er egnet til opvask af normalt snavset service, og som oplysningerne på energimærket og produktdatabladet svarer til 
            
            
               (15)"slukket tilstand": en tilstand, hvor husholdningsopvaskemaskinen er tilsluttet elnettet og ikke yder nogen funktion. Følgende betragtes også som slukket tilstand: 
            
            
               (a)tilstande, der alene angiver slukket tilstand
            
         
         
            
               (b)tilstande, der alene yder funktioner med det formål at sikre elektromagnetisk kompatibilitet i henhold til Europa-Parlamentets og Rådets direktiv 2014/30/EU
                  1
               
            
            
               (16)"standbytilstand": en tilstand, hvori husholdningsopvaskemaskinen er tilsluttet elnettet og kun yder følgende funktioner, som kan vare i et ubegrænset tidsrum: 
            
            
               (a)en reaktiveringsfunktion eller en reaktiveringsfunktion sammen med en simpel angivelse af, at reaktiveringsfunktionen er slået til, og/eller
            
            
               (b)reaktiveringsfunktion via en forbindelse til et netværk og/eller
            
            
               (c)informations- eller statusvisning og/eller
            
            
               (d)detekteringsfunktion, der udløser nødforanstaltninger.
            
            
               (17)"netværk": en kommunikationsinfrastruktur med en forbindelsestopologi, en arkitektur, herunder de fysiske komponenter, organisatoriske principper og kommunikationsprocedurer og -formater (protokoller) 
            
            
               (18)"udskudt start-tilstand": en tilstand, hvor brugeren har valgt at udskyde starten af det valgte programs cyklus til et nærmere angivet senere tidspunkt
            
            
               (19)"garanti": enhver forpligtelse, som forhandleren eller leverandøren har påtaget sig over for forbrugeren til:
            
            
               (a)at refundere købesummen eller
            
            
               (b)omlevere, reparere eller håndtere husholdningsopvaskemaskiner, hvis de ikke svarer til de specifikationer, der fremgår af garantierklæringen eller af de relevante reklamer
            
            
               (20)"visningsmekanisme": enhver form for skærm, herunder berøringsfølsomme skærme eller anden visuel teknologi, der anvendes til at vise internetindhold for brugerne
            
            
               (21)"indlejret billede": en visuel grænseflade, der giver adgang til et billede eller et datasæt ved at klikke på, ved at føre musemarkøren hen over eller ved at berøre et andet billede eller datasæt 
            
            
               (22)"berøringsfølsom skærm": en skærm, som reagerer ved berøring, såsom en tavlecomputer eller en smartphone 
            
            
               (23)"alternativ tekst": tekst, der foreligger som et alternativ til grafisk indhold, således at oplysninger kan præsenteres i ikkegrafisk form i situationer, hvor skærmen ikke kan gengive det grafiske indhold, eller som støtte for tilgængelighed f.eks. som inputdata til talesyntesesystemer.
            
            
               BILAG II
            
            
               A. Energieffektivitetsklasser 
            
            
               Energieffektivitetsklassen for en husholdningsopvaskemaskine bestemmes ud fra energieffektivitetsindekset (EEI), jf. tabel 1.
            
            
               EEI for en husholdningsopvaskemaskine beregnes i overensstemmelse med bilag IV.
            
            
               Tabel 1
               Energieffektivitetsklasser
            
         
         
            
                     
                        Energieffektivitetsklasse
                     
                  
                  
                     
                        Energieffektivitetsindeks
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
               B. Klasser for emission af luftbåren støj 
            
            
               Klassen for emission af luftbåren støj for en husholdningsopvaskemaskine bestemmes ud fra klasserne for emission af luftbåren støj, jf. tabel 2. 
            
            
               Tabel 2
               Klasser for emission af luftbåren støj
            
            
                     
                        Klasse for emission af luftbåren støj
                     
                  
                  
                     
                        Støj (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               BILAG III
               Energimærke
            
            
               1.ENERGIMÆRKE
            
            
               
                  
            
            
               
            
               Følgende oplysninger skal angives på energimærket:
            
            
               I.QR-kode
            
            
               II.leverandørens navn eller varemærke
            
            
               III.leverandørens modelidentifikation 
            
            
               IV.energieffektivitetsskalaen fra A til G 
            
            
               V.energieffektivitetsklassen, jf. bilag II, punkt A.
            
            
               VI.eco-programmets energiforbrug (EPEC) i kWh pr. 100 cyklusser, afrundet til nærmeste hele tal
            
            
               VII.eco-programmets nominelle kapacitet angivet i standardkuverter
            
            
               VIII.eco-programmets vandforbrug (EPWC) i l/cyklus, afrundet til en decimal
            
            
               IX.eco-programmets varighed i t:min, afrundet til nærmeste hele minut
            
            
               X.emissioner af luftbåren støj udtrykt i dB(A) for 1 pW og afrundet til nærmeste hele tal, og klassen for emission af luftbåren støj, jf. bilag II, punkt B
            
         
         
            
               XI.Nummeret på denne forordning, dvs. "2019/XXX" [Publikationskontoret — Indsæt venligst nummeret på denne forordning her og også på energimærkets nedre højre hjørne].
            
            
               
            
               2.UDFORMNING AF ENERGIMÆRKET
            
            
               Energimærkets udformning skal være i overensstemmelse med figuren herunder.
            
            
               
                  
            
            
               Hvor:
            
            
               (a)Energimærket skal være mindst 96 mm bredt og 192 mm højt. Hvis energimærket trykkes i et større format skal dets indhold opfylde ovenstående specifikationer forholdsmæssigt.
            
            
               (b)Energimærkets baggrund skal være 100 % hvid.
            
            
               (c)Skrifttyperne skal være Verdana og Calibri.
            
            
               (d)Dimensionerne og specifikationerne for elementerne, der udgør energimærket, skal være som angivet i punktet om udformningen af energimærket til husholdningsopvaskemaskiner.
            
            
               (e)Farverne er angivet i CMYK — cyan, magenta, gul og sort — som i dette eksempel: 0,70,100,0: 0 % cyan, 70 % magenta, 100 % gul, 0 % sort.
            
            
               (f)Energimærket skal opfylde alle følgende krav (tallene henviser til figuren ovenfor): 
            
            
               farverne på EU-logoet skal være som følger:
            
            
               –baggrund: 100,80,0,0
            
            
               –stjernerne 0,0,100,0
            
            
               farven på energimærket skal være: 100,80,0,0
            
            
               QR-koden skal være 100 % sort
            
            
               leverandørens navn skal være 100 % sort, Verdana, fed font, 9 pt
            
            
               modelidentifikationen skal være 100 % sort, Verdana, almindelig font, 9 pt
            
            
               skalaen fra A til G skal fremstå som følger:
            
         
         
            
               –bogstaverne for energieffektivitetsskalaen skal være 100 % hvid, Calibri, fed font, 19 pt bogstavene skal være centreret på en akse 4,5 mm fra pilenes venstre side
            
            
               –skalaen fra A til G skal have følgende farver:
            
            
               ·Klasse A: 100,0,100,0
            
            
               ·Klasse B: 70,0,100,0
            
            
               ·Klasse C: 30,0,100,0
            
            
               ·Klasse D: 0,0,100,0
            
            
               ·Klasse E: 0,30,100,0
            
            
               ·Klasse F: 0,70,100,0
            
            
               ·Klasse G: 0,100,100,0
            
            
               de interne skillelinjer skal have en vægt på 0,5 pt, og farven skal være 100 % sort
            
            
               farven på det bogstav, der angiver energieffektivitetsklassen skal være 100 % hvid, Calibri fed font, 33 pt. Energieffektivitetsklassepilen og den tilsvarende pil på skalaen fra A til G skal være placeret således, at spidserne står ud for hinanden. Bogstavet på energieffektivitetsklassepilen skal være centreret i den rektangulære del af pilen, som skal være 100 % sort
            
            
               værdien for eco-programmets energiforbrug pr. 100 cyklusser skal være Verdana fed font, 28 pt, "kWh" skal være Verdana almindelig font, 18 pt, og tallet "100" på piktogrammet, som repræsenterer 100 cyklusser skal være Verdana almindelig font, 14 pt. Værdien og enheden skal være centreret og 100 % sort
            
            
               piktogrammerne skal vises som angivet under punktet om udformningen af energimærket og som følger:
            
            
               –piktogrammernes linjer skal have en vægt på 1,2 pt, og de og teksten (tal og enheder) skal være 100 % sort
            
            
               –teksten under piktogrammerne skal være Verdana fed font, 16 pt, mens enheden skal være Verdana almindelig font, 12 pt, og hele teksten skal være centreret under piktogrammet
            
            
               –piktogrammet for emission af luftbåren støj: tallet for decibel i højtaleren skal være Verdana fed font, 12 pt, idet enheden "dB" skal være Verdana almindelig font, 9 pt; skalaen for støjklasser (A til D) skal være centreret unde piktogrammet med bogstavet for den relevante støjklasse i Verdana fed font, 16 pt, og det andet bogstav for støjklasser i Verdana almindelig font, 10 pt
            
            
               nummeret på forordningen skal være 100 % sort, Verdana almindelig font, 6 pt.
            
            
               BILAG IV
               Målemetoder og beregninger
            
            
               Med henblik på at sikre og kontrollere at kravene i denne forordning overholdes, foretages der målinger og beregninger under anvendelse af harmoniserede standarder, hvis referencenumre er offentliggjort med dette formål i Den Europæiske Unions Tidende, eller ved hjælp af andre pålidelige, nøjagtige og reproducerbare metoder, som bygger på de nyeste alment anerkendte metoder og er i overensstemmelse med bestemmelserne nedenfor.
            
            
               Energiforbruget, EEI, vandforbruget, programvarigheden, opvaske- og tørreevnen samt emissionen af luftbåren støj for en husholdningsopvaskemaskinemodel måles og/elle beregnes under anvendelse af eco-programmet, idet husholdningsopvaskemaskinen er lastet ved nominel kapacitet. Energiforbrug, vandforbrug, programvarighed og opvaske- og tørreevne skal måles sideløbende.
            
         
         
            
               EPWC angivet i l/cyklus, afrundet til en decimal.
            
            
               Eco-programmets varighed (Tt) angives i timer og minutter, afrundet til nærmeste hele minut.
            
            
               Emissioner af luftbåren støj måles i dB(A) for 1 pW, afrundet til nærmeste hele tal.
            
            
               1.ENERGIEFFEKTIVITETSINDEKS
            
            
               Ved beregningen af EEI for en husholdningsopvaskemaskinemodel sammenlignes husholdningsopvaskemaskinens EPEC med SPEC.
            
            
               (a)EEI beregnes som følger og afrundes til en decimal:
            
            
               EEI = (EPEC / SPEC) × 100
            
            
               hvor:
            
            
               EPEC er energiforbruget for husholdningsopvaskemaskinens eco-program i kWh/cyklus, afrundet til tre decimaler,
            
            
               SPEC er energiforbruget ved husholdningsopvaskemaskinens standardprogram.
            
            
               (b)SPEC beregnes i kWh/cyklus og afrundes til tre decimaler:
            
            
               (1)for husholdningsopvaskemaskiner med en nominel kapacitet på ≥ 10 kuverter og med en bredde på > 50 cm:
            
            
               SPEC = 0,025 × kuverter + 1,350
            
            
               (2)for husholdningsopvaskemaskiner med en nominel kapacitet på ≤ 9 kuverter og med en bredde på ≤ 50 cm:
            
            
               SPEC = 0,090 × kuverter + 0,450
            
            
               hvor ps (place settings) er antallet af kuverter.
            
            
               2.OPVASKEEVNEINDEKS
            
            
               Ved beregning af opvaskeevneindekset (IC) for en husholdningsopvaskemaskinemodel sammenlignes eco-programmets opvaskeevne med en referenceopvaskemaskines opvaskeevne. 
            
            
               IC beregnes som følger og afrundes til to decimaler: 
            
            
               IC = exp (ln IC)
            
         
         
            
               og
            
            
               ln IC = (1/n) × Σni=1 ln (CT,i/CR,i)
            
            
               hvor:
            
            
               CT,i er rengøringsevnen ved husholdningsopvaskemaskinens eco-program under prøvning for én prøvning (i), afrundet til to decimaler,
            
            
               CR,i er referenceopvaskemaskinens opvaskeevne for én prøvning (i), afrundet til to decimaler,
            
            
               n er antallet af prøvninger.
            
            
               3.TØRREEVNEINDEKS
            
            
               Ved beregning af tørreevneindekset (ID) for en husholdningsopvaskemaskine sammenlignes eco-programmets tørreevne med en referenceopvaskemaskines tørreevne.
            
            
               ID beregnes som følger og afrundes til to decimaler:
            
            
               ID = exp (ln ID)
                  og
            
            
               ln ID = (1/n) × Σni=1 ln(ID,i)
            
            
               hvor:
            
            
               ID,i er tørreevneindekset for husholdningsopvaskemaskinens eco-program under prøvning for én prøvning (i), 
            
            
               n er antallet af kombinerede opvaske- og tørreprøvninger.
            
            
               ID,i beregnes som følger og afrundes til to decimaler:
            
            
               ln ID,i = ln (DT,i / DR,t)
            
            
               hvor:
            
            
               DT,i er det gennemsnitlige tørreevneresultat for husholdningsopvaskemaskinens eco-program under prøvning for én prøvning (i), afrundet til to decimaler,
            
            
               DR,t er referenceopvaskemaskinens måltørreresultat, afrundet til to decimaler.
            
            
               4.LAVEFFEKTTILSTANDE
            
         
         
            
               Effektforbruget i slukket tilstand (Po), standbytilstand (Psm) og ved eventuelt udskudt start (Pds) måles. De målte værdier angives i W og afrundes til to decimaler.
            
            
               Under måling af effektforbruget i laveffekttilstande skal følgende kontrolleres og registreres:
            
            
               —
                     visning af oplysninger eller manglen på samme
            
            
               —
                     aktivering af netværksforbindelsen eller manglen på samme.
            
            
               BILAG V
               Produktdatabladet
            
            
               Oplysningerne i produktdatabladet for husholdningsopvaskemaskiner, jf. artikel 3, stk. 1, litra b), indlæses i produktdatabasen af leverandøren i overensstemmelse med tabel 3. 
            
            
               Brugermanualen samt anden dokumentation, der leveres med produktet, skal klart henvise til modellen i produktdatabasen i form af enten et link til en webadresse eller en QR-kode, eller angive produktregistreringsnummeret.
            
            
               Tabel 3
                  Indhold af produktdatabladet — rækkefølge og format
            
            
                     
                        Leverandørens navn eller varemærke: 
                     
                  
               
                     
                        Leverandørens adresseb:
                     
                  
               
                     
                        Modelidentifikation: 
                     
                  
               
                     
                        Generelle produktparametre:
                     
                  
               
                     
                        Parameter
                     
                  
                  
                     
                        Værdi
                     
                  
                  
                     
                        Parameter
                     
                  
                  
                     
                        Værdi
                     
                  
               
                     
                        Nominel kapaciteta (ps)
                     
                  
                  
                     
                        x
                     
                  
                  
                     
                        Dimensioner i cm
                     
                  
                  
                     
                        Højde
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Bredde
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Dybde
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energieffektivitetsklassea
                     
                  
                  
                     
                        [A/B/C/D/E/F/G]c
                     
                  
               
                     
                        Opvaskeevneindeksa
                     
                  
                  
                     
                        x,xx
                     
                  
                  
                     
                        Tørreevneindeksa
                     
                  
                  
                     
                        x,xx
                     
                  
               
                     
                        Energiforbrug i kWh[/cyklus], baseret på eco-programmet, hvor maskinen er tilsluttet koldt vand. Faktisk energiforbrug vil afhænge af, hvordan maskinen anvendes.
                     
                  
                  
                     
                        x,xxx
                     
                  
                  
                     
                        Vandforbrug l[/cyklus], baseret på eco-programmet. Faktisk vandforbrug vil afhænge af, hvordan maskinen anvendes samt vandets hårdhed.
                     
                  
                  
                     
                        x,x
                     
                  
               
                     
                        Programvarigheda (t:min)
                     
                  
                  
                     
                        x:xx
                     
                  
                  
                     
                        Type
                     
                  
                  
                     
                        [til indbygning/fritstående]
                     
                  
               
                     
                        Emission af luftbåren støja (dB(A) re 1 pW)
                     
                  
                  
                     
                        x
                     
                  
                  
                     
                        Klassen af emissioner af luftbåren støja 
                     
                  
                  
                     
                        [A/B/C/D]c
                     
                  
               
                     
                        Slukket tilstand (W)
                     
                  
                  
                     
                        x,xx
                     
                  
                  
                     
                        Standbytilstand (W)
                     
                  
                  
                     
                        x,xx
                     
                  
               
                     
                        Udskudt start (W) (hvis relevant)
                     
                  
                  
                     
                        x,xx
                     
                  
                  
                     
                        Netværksforbundet standbytilstand (W) (hvis relevant)
                     
                  
                  
                     
                        x,xx
                     
                  
               
                     
                        Mindstevarigheden af den garanti, som leverandøren tilbyderb:
                     
                  
               
                     
                        Yderligere oplysninger:
                     
                  
               
                     
                        Link til leverandørens websted, hvor de oplysninger, der er omhandlet i punkt 6, i bilag II til Kommissionens forordning (EU) 2019/XXX
                           2
                         [Publikationskontoret — Indsæt venligst nummeret på forordning C(2019) 2123]b, forefindes: 
                     
                  
               
                     
                        a For eco-programmet.
                     
                     
                        b Ændringer til disse oplysninger betragtes ikke som relevante i forbindelse med artikel 4, stk. 4, i forordning (EU) 2017/1369.
                     
                     
                        c Hvis produktdatabasen automatisk generer det endelige indhold i denne rubrik, skal leverandøren ikke indlæse denne oplysning.
                     
                  
               
               BILAG VI
               Teknisk dokumentation
            
            
               1.Den tekniske dokumentation, jf. artikel 3, stk. 1, litra d), skal omfatte:
            
            
               (a)oplysningerne i bilag V
            
            
               (b)oplysningerne i tabel 4 Disse oplysninger betragtes som de oplyste værdier med henblik på kontrolproceduren i bilag IX
            
            
                     
                        Tabel 4
                        Oplysninger, der skal medtages i den tekniske dokumentation
                     
                  
               
                     
                  
               
                     
                        PARAMETER
                     
                  
                  
                     
                        ENHED
                     
                  
                  
                     
                        VÆRDI
                     
                  
               
                     
                        Eco-programmets energiforbrug (EPEC), afrundet til tre decimaler
                     
                  
                  
                     
                        kWh/cyklus
                     
                  
                  
                     
                        X,XXX
                     
                  
               
                     
                        Standardprogrammets energiforbrug (SPEC), afrundet til tre decimaler
                     
                  
                  
                     
                        kWh/cyklus
                     
                  
                  
                     
                        X,XXX
                     
                  
               
                     
                        Energieffektivitetsindeks (EEI)
                     
                  
                  
                     
                        —
                     
                  
                  
                     
                        X,X
                     
                  
               
                     
                        Eco-programmets vandforbrug (EPWC), afrundet til en decimal
                     
                  
                  
                     
                        l/cyklus
                     
                  
                  
                     
                        X,X
                     
                  
               
                     
                        Opvaskeevneindeks (IC)
                     
                  
                  
                     
                        —
                     
                  
                  
                     
                        X,XX
                     
                  
               
                     
                        Tørreevneindeks (ID)
                     
                  
                  
                     
                        —
                     
                  
                  
                     
                        X,XX
                     
                  
               
                     
                        Eco-programmets varighed (Tt), afrundet til nærmeste hele minut
                     
                  
                  
                     
                        t:min
                     
                  
                  
                     
                        X:XX
                     
                  
               
                     
                        Effektforbrug i slukket tilstand (Po), afrundet til to decimaler
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Effektforbrug i standbytilstand (Psm), afrundet til to decimaler
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Indebærer standbytilstanden, at der angives oplysninger?
                     
                  
                  
                     
                        —
                     
                  
                  
                     
                        Ja/Nej
                     
                  
               
                     
                        Effektforbrug i netværksforbundet standbytilstand (Psm) (hvis relevant), afrundet til to decimaler
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Effektforbrug ved udskudt start (Pds) (hvis relevant), afrundet til to decimaler 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Emissioner af luftbåren støj 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)hvis det er relevant, referencerne på de harmoniserede standarder, der er anvendt
            
            
               (d)hvis det er relevant, de øvrige anvendte tekniske standarder og specifikationer
            
            
               (e)detaljerne i og resultaterne af de beregninger, der er foretaget, jf. bilag IV
            
            
               (f)en liste med alle ækvivalente modeller, inklusive modelidentifikationen.
            
            
               2.Hvis de oplysninger, der indgår i den tekniske dokumentation for en bestemt husholdningsopvaskemaskinemodel, er fremkommet ved anvendelse af en af følgende metoder eller begge:
            
         
         
            
               ·ud fra en model, som har de samme tekniske karakteristika, som er relevante for den tekniske dokumentation, der skal stilles til rådighed, men som fremstilles af en anden leverandør
            
            
               ·ved beregninger på grundlag af design og/eller ekstrapolering ud fra en anden model, der fremstilles af den samme eller en anden leverandør 
            
            
               skal den tekniske dokumentation indeholde detaljerne i disse beregninger, den vurdering leverandøren har foretaget for at kontrollere nøjagtigheden af beregningerne og i givet fald en erklæring, der attesterer, at modeller fremstillet af forskellige leverandører er identiske. 
            
            
               BILAG VII
               Oplysninger, der skal stilles til rådighed i forbindelse med visuelle reklamer, teknisk salgsmateriale i forbindelse med fjernsalg og telemarketing, med undtagelse af fjernsalg via internettet
            
            
               1.I visuelle reklamer vises energieffektivitetsklassen og de tilgængelige energieffektivitetsklasser som angivet på energimærket som angivet i punkt 4 i dette bilag, for at sikre overholdelse af kravene i artikel 3, stk. 1, litra e), og artikel 4, stk. 1, litra c).
            
            
               2.I teknisk salgsmateriale vises energieffektivitetsklassen og de tilgængelige energieffektivitetsklasser som angivet på energimærket, jf. punkt 4 i dette bilag, for at sikre overholdelse af kravene i artikel 3, stk. 1, litra f), og artikel 4, stk. 1, litra d).
            
            
               3.I forbindelse med fjernsalg, der er baseret på tryksager, vises energieffektivitetsklassen og de tilgængelige energieffektivitetsklasser som angivet på energimærket, jf. punkt 4 i dette bilag.
            
            
               4.Energieffektivitetsklassen og de tilgængelige energieffektivitetsklasser vises som vist i figur 1: 
            
            
               (a)med en pil med bogstavet for energieffektivitetsklassen, i 100 % hvid, Calibri fed fond, og med en skriftstørrelse, der som minimum er den samme som skriftstørrelsen på prisen, når prisen vises 
            
            
               (b)idet pilens farve er den samme som energieffektivitetsklassens farve
            
            
               (c)de tilgængelige energieffektivitetsklasser angives i 100 % sort og
            
            
               (d)med en sådan størrelse, at pilen er klart synligt og læselig. Bogstavet på energieffektivitetsklassepilen skal være centreret i den rektangulære del af pilen med en kant på 0,5 pt i 100 % sort rundt om pilen og bogstavet for energieffektivitetsklassen.
            
            
               Hvis visuelle reklamer, teknisk salgsmateriale eller fjernsalg baseret på tryksager trykkes i sort-hvid, kan pilen være sort-hvid i nævnte visuelle reklame, tekniske salgsmateriale eller fjernsalg baseret på tryksager.
            
            
               
                  
            
            
               Figur 1: Eksempel på sort-hvid venstre-/højrepil med angivelse af de tilgængelige energiklasser
            
            
               5.Telemarketing, der er baseret på tryksager, skal udtrykkeligt oplyse kunden om produktets energieffektivitetsklasser og de tilgængelige energieffektivitetsklasser som angivet på energimærket og om, at kunden kan se det komplette energimærke og produktdatabladet via webstedet for produktdatabasen eller anmode om en trykt kopi.
            
            
               6.For alle de i punkt 1 til 3 og punkt 5 nævnte situationer skal kunden på anmodning kunne få en trykt kopi af energimærket og produktdatabladet. 
            
            
               BILAG VIII
               Oplysninger, der skal stilles til rådighed ved fjernsalg via internettet
            
            
               1.Det elektroniske energimærke, som leverandørerne skal stille til rådighed i overensstemmelse med artikel 3, stk. 1, litra g), vises på visningsmekanismen i nærheden af produktets pris. Energimærket skal have en sådan størrelse, at det er klart synligt og læseligt, og have samme proportioner som anført i bilag III, punkt 2. Energimærket kan vises som et indlejret billede, og i så fald skal den figur, der giver adgang til energimærket, opfylde specifikationerne i dette bilags punkt 2. Såfremt der anvendes et indlejret billede, skal energimærket fremkomme, første gang der klikkes med musen på figuren, eller musemarkøren føres hen over den, eller første gang figuren berøres.
            
            
               2.Den figur, der giver adgang til energimærket som indlejret billede, jf. figur 2, skal:
            
         
         
            
               (a)være en pil i den farve, der svarer til produktets energieffektivitetsklasse som angivet på energimærket
            
            
               (b)angive produktets energieffektivitetsklasse på pilen i 100 % hvid, Calibri fed font, og i samme skriftstørrelse som prisangivelsen 
            
            
               (c)indeholde de tilgængelige energieffektivitetsklasser i 100 % sort og
            
            
               (d)have et af følgende to formater og have en sådan størrelse, at det er klart synligt og læseligt. Bogstavet på energieffektivitetsklassepilen skal være centreret i den rektangulære del af pilen med en synlig kant på i 100 % sort rundt om pilen og bogstavet for energieffektivitetsklassen.
            
            
               
                  
            
            
               Figur 2: Eksempel på venstre-/højrepil med angivelse af de tilgængelige energiklasser
            
            
               3.Ved et indlejret billede skal rækkefølgen for visning af energimærket være som følger:
            
            
               (a)den i punkt 2 omhandlede figur skal vises på visningsmekanismen i nærheden af produktets pris
            
            
               (b)figuren skal indeholde et link til energimærket, jf. bilag III
            
            
               (c)energimærket skal vises, når der klikkes med musen, eller musemarkøren føres hen over figuren, eller når figuren berøres
            
            
               (d)energimærket skal vises i et pop-up-vindue, et nyt faneblad, på en ny side eller som indsat skærmbillede 
            
            
               (e)ved forstørrelse af energimærket på berøringsfølsomme skærme skal de for skærmen gældende konventioner for forstørrelse ved berøring anvendes
            
            
               (f)visningen af energimærket skal afsluttes ved hjælp af en "lukke"-funktion eller en anden standardprocedure for afslutning 
            
            
               (g)den alternative tekst, der skal vises i stedet for det grafiske indhold, når energimærket ikke kan vises, skal være produktets energieffektivitetsklasse i samme skriftstørrelse som prisen.
            
            
               4.Det elektroniske produktdatablad, som leverandørerne skal stille til rådighed i overensstemmelse med artikel 3, stk. 1, litra h), vises på visningsmekanismen i nærheden af produktets pris. Det skal have en sådan størrelse, at produktdatabladet er klart synligt og læseligt. Produktdatabladet kan vises som indlejret billede, eller der kan henvises til produktdatabasen, og i så fald skal det link, der anvendes til at se produktdatabladet, klart og læseligt indikere "Produktdatablad". Såfremt der anvendes et indlejret billede, skal produktdatabladet fremkomme første gang, der klikkes med musen på linket, eller musemarkøren føres hen over det, eller første gang linket berøres.
            
            
               BILAG IX
               Kontrolprocedure i forbindelse med markedsovervågning
            
            
               De i dette bilag anførte verifikationstolerancer gælder kun for medlemsstaternes myndigheders kontrol af de målte parametre; leverandøren må ikke benytte dem som en tilladt tolerance, når værdierne i den tekniske dokumentation fastsættes. Værdierne og klasserne som angivet på energimærket og på produktdatabladet må ikke være mere favorable for leverandøren end de værdier, der oplyses i den tekniske dokumentation. 
            
            
               Hvis en model er designet således, at den kan detektere, at den udsættes for prøvning (f.eks. ved genkendelse af prøvningsbetingelser eller prøvningscyklusser), og reagere specifikt ved automatisk at ændre egenskaber under prøvningen med det formål at opnå et bedre niveau for en eller flere af de parametre, der er fastsat i denne forordning eller inkluderet i den tekniske dokumentation eller den dokumentation, der leveres med produktet, anses modellen og alle ækvivalente modeller for ikke at opfylde kravene.
            
            
               Ved kontrol af en produktmodels opfyldelse af kravene i denne forordning følger medlemsstaternes myndigheder følgende procedure: 
            
            
               (1)Medlemsstaternes myndigheder kontrollerer én enhed af modellen. 
            
         
         
            
               (2)Modellen anses for at opfylde de gældende krav, hvis: 
            
            
               (a)værdierne i den tekniske dokumentation i henhold til artikel 3, stk. 3, i forordning (EU) 2017/1369 (oplyste værdier), og, hvor det er relevant, de værdier, der anvendes til at beregne disse, ikke er mere favorable for leverandøren end de tilsvarende værdier i prøvningsrapporterne, og 
            
            
               (b)de offentliggjorte værdier på energimærket og på produktdatabladet ikke er mere favorable for leverandøren end de oplyste værdier, og den anførte energieffektivitetsklasse og klasse af emissioner af luftbåren støj ikke er mere favorable for leverandøren end dem, der er fastslået ud fra de oplyste værdier, og 
            
            
               (c)de fundne værdier (dvs. værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder foretager prøvning af en enhed af modellen, overholder de respektive verifikationstolerancer, jf. tabel 5. 
            
            
               (3)Hvis de resultater, der nævnes i punkt 2, litra a) eller b), ikke opnås, anses modellen og alle ækvivalente modeller for ikke at opfylde kravene i denne forordning. 
            
            
               (4)Hvis det resultat, der nævnes i punkt 2, litra c), ikke opnås, udvælger medlemsstaternes myndigheder yderligere tre enheder af samme model til prøvning. Alternativt kan de yderligere tre udvalgte enheder være af en eller flere ækvivalente modeller. 
            
            
               (5)Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive tolerancer i tabel 5. 
            
            
               (6)Hvis de resultater, der nævnes i punkt 5, ikke opnås, anses modellen og alle ækvivalente modeller for ikke at opfylde kravene i denne forordning. 
            
            
               (7)Medlemsstaternes myndigheder fremsender uden ophold alle relevante oplysninger til myndighederne i de øvrige medlemsstater og til Kommissionen, når der i henhold til punkt 3 og 6 er truffet afgørelse om, at modellen ikke opfylder kravene.
            
            
               Medlemsstaternes myndigheder benytter måle- og beregningsmetoderne i bilag IV. 
            
            
               Medlemsstaternes myndigheder anvender kun de verifikationstolerancer, som fremgår af tabel 5, og anvender kun proceduren i punkt 1-7 i forbindelse med de krav, der er omhandlet i dette bilag. For så vidt angår parametre i tabel 5 anvendes ingen andre tolerancer såsom tolerancer i harmoniserede standarder eller i en hvilken som helst anden målemetode.
            
            
               Tabel 5 Verifikationstolerancer
            
            
                     
                        Parameter
                     
                  
                  
                     
                        Verifikationstolerancer
                     
                  
               
                     
                        Eco-programmets energiforbrug (EPEC)
                     
                  
                  
                     
                        Den fundne værdi* må ikke overstige den oplyste værdi for EPEC med mere end 5 %. 
                     
                  
               
                     
                        Eco-programmets vandforbrug (EPWC)
                     
                  
                  
                     
                        Den fundne værdi* må ikke overstige den oplyste værdi for EPWC med mere end 5 %. 
                     
                  
               
                     
                        Opvaskeevneindeks (IC)
                     
                  
                  
                     
                        Den fundne værdi* må ikke være mere end 14 % mindre end den oplyste værdi for IC.
                     
                  
               
                     
                        Tørreevneindeks (ID)
                     
                  
                  
                     
                        Den fundne værdi* må ikke være mere end 12 % mindre end den oplyste værdi for ID.
                     
                  
               
                     
                        Programvarighed (Tt)
                     
                  
                  
                     
                        Den fundne værdi* må ikke overstige de oplyste værdier Tt med mere end 5 % eller med mere end 10 minutter, alt efter hvad der er længst.
                     
                  
               
                     
                        Effektforbrug i slukket tilstand (Po)
                     
                  
                  
                     
                        Den fundne værdi* for effektforbruget Po må ikke overstige den oplyste værdi med mere end 0,10 W.
                     
                  
               
                     
                        Effektforbrug i standbytilstand (Psm)
                     
                  
                  
                     
                        Den fundne værdi* for effektforbruget Psm må ikke overstige den oplyste værdi med mere end 10 %, hvis den oplyste værdi er mere end 1,00 W, eller med mere end 0,10 W, hvis den oplyste værdi er lavere end eller lig med 1,00 W.
                     
                  
               
                     
                        Effektforbrug ved udskudt start (Psm)
                     
                  
                  
                     
                        Den fundne værdi* for effektforbruget Pds må ikke overstige den oplyste værdi med mere end 10 %, hvis den oplyste værdi er mere end 1,00 W, eller med mere end 0,10 W, hvis den oplyste værdi er lavere end eller lig med 1,00 W.
                     
                  
               
                     
                        Emissioner af luftbåren støj
                     
                  
                  
                     
                        Den fundne værdi må ikke overstige den oplyste værdi med mere end 2 dB(A) re 1 pW.
                     
                  
               
               * I tilfælde af, at tre yderligere enheder prøves som fastsat i nr. 4, er den fundne værdi den aritmetiske middelværdi af de værdier, der er fundet for disse tre yderligere enheder.
            
         
         
            
                  
                     (1)
                  
                        Europa-Parlamentets og Rådets direktiv 2014/30/EU af 26. februar 2014 om harmonisering af medlemsstaternes lovgivning om elektromagnetisk kompatibilitet (EUT L 96 af 29.3.2014, s. 79).
               
               
                  
                     (2)
                  
                        Kommissionens forordning (EU) 2019/XXX [Publikationskontoret: indsæt venligst den fulde EUT-reference til forordning C(2019) 2123].